5546 से 4189 पदों पर हुए अभ्यर्थियों का सिलेक्शन, 1357 पद रह गए खाली
Rajasthan Physical Teacher (PTI) Recruitment Exam Result राजस्थान कर्मचारी चयन बोर्ड ने 5546 पदों के लिए आयोजित हुई शारीरिक शिक्षक (PTI) भर्ती परीक्षा का फाइनल रिजल्ट जारी कर दिया है।
राजस्थान कर्मचारी चयन बोर्ड ने 5546 पदों के लिए आयोजित हुई शारीरिक शिक्षक (PTI) भर्ती परीक्षा का फाइनल रिजल्ट जारी कर दिया है। जिसमें जनरल कैटेगरी के 4899 पदों पर प्रदेशभर में 4025 अभ्यर्थियों का सिलेक्शन हुआ है। वहीं अनुसूचित क्षेत्र के 647 पदों पर महज 164 अभ्यर्थी ही फाइनल सिलेक्शन तक पहुंच पाए हैं। ऐसे में कुल 4189 पदों पर ही सिलेक्शन हुए है। जबकि 1357 पद खली रह गए है।
बता दें कि पिछले महीने बोर्ड द्वारा PTI भर्ती का रिजल्ट जारी किया था। जिसमें डॉक्युमेंट में कमी के चलते 878 अभ्यर्थियों की वेटिंग लिस्ट (प्रोविजनल लिस्ट) में शामिल किया गया था। जिन्हें एक बार फिर डॉक्युमेंट वेरिफाई करने का मौका दिया गया है। जिसकी जांच के बाद अब बोर्ड ने 878 में से 636 अभ्यर्थियों को सिलेक्ट कर लिया है।
पिछले साल सितंबर में हुई थी परीक्षा
राजस्थान कर्मचारी चयन बोर्ड ने 5546 पदों के लिए पिछले साल 25 सितंबर को भर्ती परीक्षा का आयोजन किया था। इसमें गैर अनुसूचित क्षेत्र के लिए 4899 पद और अनुसूचित क्षेत्र के लिए 647 पद रखे गए हैं। बोर्ड ने पिछले साल 21 अक्टूबर को दोगुना अभ्यर्थियों की लिस्ट जारी की थी। इन्हें 7 महीने का वक्त बीत जाने के बाद अब पोस्टिंग मिली है।
फाइनल कटऑफ
ऐसे देख सकते हैं रिजल्ट
PTI भर्ती परीक्षा में प्रोविजनल पदों पर सिलेक्ट हुए उम्मीदवारों की लिस्ट देखने के लिए क्लिक करें।
सैलरी
राजस्थान सरकार द्वारा लागू सातवें वेतनमान के अनुसार PTI को पे-मैट्रिक्स लेवल 10 के आधार पर सैलरी दी जाएगी। हालांकि प्रोबेशन पीरियड के दौरान सरकार की गाइडलाइन के अनुसार सैलरी दी जाएगी।
अब तक की सबसे बड़ी भर्ती
ग्रेड थर्ड के 5126+ 420 पदों पर भर्ती अब तक की सबसे बड़ी भर्ती बताई जा रही है। इससे पहले वर्ष 2018 में वसुंधरा राजे सरकार ने एक साथ 4500 पदों पर ग्रेड थर्ड के पीटीआई की भर्ती की थी। ऐसे में शिक्षा विभाग द्वारा इस बार पांच हजार से ज्यादा पीटीआई की भर्ती पहली बार होने का दावा किया जा रहा है।